वॉइस कमांड और इलेक्ट्रिक सनरूफ जैसे फीचर का दावा, कीमत ₹11.85 लाख से शुरू
Kia Sonnet special edition Auros launched. किआ मोटर इंडिया ने भारत में सब फोर मीटर SUV सोनेट का स्पेशल एडिशन लॉन्च किया है।
किआ मोटर इंडिया ने भारत में सब फोर मीटर SUV सोनेट का स्पेशल एडिशन लॉन्च किया है। सोनेट का ऑरोस (Aurochs) एडिशन इसके HTX वैरिएंट पर बेस्ड है। इस स्पेशल एडिशन की कीमत 11.85 लाख रुपए से शुरू होती है, जो टॉप एंड वैरिएंट में 13.45 लाख रुपए तक जाती है। ये कीमतें दिल्ली एक्स-शोरूम हैं। ऑरोस एडिशन HTX वैरिएंट से 40,000 रुपए महंगा है।
ऑरोस एडिशन के वैरिएंट्स की कीमतें
सोनेट ऑरोस एडिशन : पावरट्रेन 
साउथ कोरियन कार मैन्युफैक्चरर कंपनी ने सोनेट के ऑरोस एडिशन को 1.0-लीटर टर्बो पेट्रोल इंजन और 1.5-लीटर टर्बो डीजल इंजन के साथ पेश किया गया है। पेट्रोल इंजन 120hp की पावर और 172Nm का टॉर्क जनरेट करता है। ये इंजन 7-स्पीड डुअल-क्लच ऑटोमैटिक गियरबॉक्स के साथ ट्यून किया गया है। वहीं इसका डीजल इंजन 116hp की पावर और 250Nm टॉर्क जनरेट करता है। डीजल इंजन को 6-स्पीड टॉर्क कन्वर्टर ऑटोमैटिक गियरबॉक्स के साथ ट्यून किया गया है।
सोनेट ऑरोस एडिशन : डिजाइन
ऑरोस एडिशन में कई कॉस्मेटिक चेंजेस किए गए हैं। कार के फ्रंट में किआ की सिग्नेचर टाइगर नोज ग्रिल दी गई है इसके दोनों ओर हार्टबीट LED DRLs मिलती हैं। कार में फ्रंट टेंजेरीन एक्सेंट के साथ ऑरोस फ्रंट, रियर और साइड स्किड प्लेट दी गई है। इसके अलावा कार में 16-इंच डायमंड-कट एलॉय व्हील, क्राउन ज्वेल LED हेडलैंप दिए गए हैं।
कार इलेक्ट्रिक सनरूफ से भी लैस है, जिसे वॉइस कमांड से ऑपरेट किया जा सकता है। कार 4 कलर ऑप्शन ग्रेविटी ग्रे, ऑरोरा ब्लैक पर्ल, स्पार्कलिंग सिल्वर और ग्लेशियर व्हाइट पर्ल में अवेलेबल है। सोनेट ऑरोच्स एडिशन के अंदर बेज और ब्लैक टू टोन में सिल्वर स्टिचिंग के साथ सेमी लेदरेट सीट्स हैं।
सोनेट ऑरोक्स एडिशन के फीचर्स
किआ सोनेट ऑरोस एडिशन में 8-इंच का टचस्क्रीन इंफोटेनमेंट सिस्टम मिलता है, जो एंड्रॉयड ऑटो और एपल कार प्ले सपोर्ट करता है। ऑडियो आउटपुट के लिए कार में दो ट्वीटर के साथ 4 स्पीकर सिस्टम दिया है। इसमें फ्लैट-बॉटम स्टीयरिंग व्हील, हाइट-एडजस्टेबल ड्राइवर सीट, रिमोट इंजन स्टार्ट फंक्शन, पुश-बटन स्टार्ट के साथ स्मार्ट की, क्रूज कंट्रोल और ऑटोमैटिक क्लाइमेट कंट्रोल जैसे फीचर्स भी दिए गए हैं।
सोनेट ऑरोक्स एडिशन के सेफ्टी फीचर्स
सेफ्टी के लिए सोनेट ऑरोस एडिशन में इलेक्ट्रॉनिक ब्रेक डिस्ट्रीब्यूशन, इमरजेंसी स्टॉप सिग्नल, ब्रेक असिस्ट, इलेक्ट्रॉनिक स्टेबिलिटी कंट्रोल (ESC), हिल-स्टार्ट असिस्ट कंट्रोल (HAC), व्हीकल स्टेबिलिटी मैनजमेंट (VSM) के साथ एंटीलॉक ब्रेक सिस्टम (ABS) और चार एयरबैग दिए गए हैं।